એ ગંદકી સાફ થતી નથી. ચોમાસામાં દુર્ગંધ અને મચ્છરોનો ઉપદ્રવ વધી જાય છે. રસ્તા પરનો કચરો ઊડીને આ પરિસરમાં ભેગો થવાથી ગંદકીમાં દિન-પ્રતિદિન વધારો થતો જાય છે. મકાનની સારસંભાળ માટે કોઈ સિક્યૉરિટી ન હોવાથી મકાનની કમ્પાઉન્ડ-વૉલ અસામાજિક તત્વોનો અડ્ડો બની ગઈ છે. આ તત્વો રસ્તા પરથી પસાર થતી યુવતીઓ અને મહિલાઓની ઠઠ્ઠા-મશ્કરી કરતાં હોય છે. ટ્રસ્ટે આ જગ્યા પહેલાં એક બૅન્કને ભાડે આપી હતી જે સમય જતાં બંધ થઈ જતાં હવે મકાન અવાવરું પડ્યું છે.